न्यूज 24 ब्यूरो, मुंबई ( 12 सितंबर ): राजकुमार राव औऱ श्रद्धा कपूर की फिल्म स्त्री बॉक्स ऑफिस पर जबरदस्त कमाई करने में लगी हुई है। फिल्म को दर्शक खूब पसंद कर रहे हैं। राजकुमार राव और श्रद्धा कपूर की जोड़ी लोगों के दिलों में उतर गई है। फिल्म हर दिन कमाई के नए आंकड़े ला रही है। इस फिल्म ने बॉक्स ऑफिस पर तहलका मचाया हुआ है। पहले हफ्ते के बाद अब फिल्म दूसरे हफ्ते में भी छाई हुई है। आलम ये है कि फिल्म ने दूसरे हफ्ते में कमाई के नए नए आंकड़े दर्ज करवा दिए हैं।फिल्म को दर्शक भर भरकर प्यार दे रहे हैं। पहले सात दिनों में फिल्म की कमाई 60.39 करोड़ हो गई है।